ཨ་རིའི་སྲིད་འཛིན་ཊོམ་ཕུས་གསར་འགོད་པར།ཇ་མལ་ཁ་ཤོ་གྷི་ལགས་གསོད་མཁན་ཚོས་ནག་ཉེས་སྦས་སྐུང་བྱེད་ཐབས་བྱས་པ་དེ་ནི་ཧ་ཅང་ཐབས་རྡུགས་ཀྱི་ལས་ཀ་ཞིག་ཡིན་པ་དང་།ནག་ཉེས་དེའི་རྒྱབ་ལ་སུ་ཡོད་ཀྱང་ལས་སླ་པོར་འཇོག་རྒྱུ་མིན་སྐོར་བརྗོད་ཡོད་པ་མ་ཟད།ལྐོག་གསོད་དེའི་རྒྱབ་ལ་སོ་ཌིའི་རྒྱལ་སྲས་མཱོ་ཧ་མཱེཌ་བྷིན་སཱལ་མཱན་ཡོད་སྲིད་པའི་ཚོད་དཔག་བྱས་ཡོད་པ་དང་འབྲེལ།ཨ་རིའི་རྒྱལ་དོན་དྲུང་ཆེ་མེག་པོམ་པེ་ཡིས།ཨ་རིས་ནམ་ཡང་ཇ་མལ་ཁ་ཤོ་གྷིའི་ཐོག་སྤྱད་པའི་དྲག་པོའི་ཐབས་ལམ་དེར་བཟོད་སྒོམ་བྱེད་ཐབས་མེད་པ་དང་།ནག་ཉེས་བཟོ་མཁན་དེ་ཚོར་ཉེས་ཆད་ལྕི་མོ་གཅོད་རྒྱུ་ཡིན་པ་མ་ཟད།དོགས་གཞི་ཅན་གྱི་སོ་ཌི་ཨ་རབ་ཀྱི་གཞུང་འབྲེལ་མི་སྣ་༢༡ཙམ་གྱི་ཨ་རིའི་ཕྱིར་བསྐྱོད་ལག་འཁྱེར་ཕྱིར་བསྡུ་བྱ་རྒྱུ་ཡིན་སྐོར་བརྗོད་འདུག